**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O PODELITVI OBČINSKIH PRIZNANJ V LETU 2024**

*PRAVNA PODLAGA:*

* 4., 5. in 10. člen Odloka o priznanjih Občine Renče-Vogrsko (Uradne objave v občinskem glasilu, št. 3/08 in 11/17)

*PREDLAGATELJ:*

Komisija za mandatna vprašanja, volitve in imenovanja

*OBRAZLOŽITEV:*

Občina Renče-Vogrsko je na podlagi določil Odloka o priznanjih Občine Renče-Vogrsko dne 7. februarja 2024 objavila Javni razpis za podelitev priznanj Občine Renče-Vogrsko v letu 2024. Javni razpis se je nanašal na podelitev treh Plaket Občine Renče-Vogrsko posameznikom ali skupinam.

Na podlagi 10. člena odloka je za obravnavo prispelih predlogov in za oblikovanje predlogov za podelitev priznanj pristojna Komisija za mandatna vprašanja, volitve in imenovanja (v nadaljevanju: Komisija).

Komisija je predpisani postopek iz prejšnjega odstavka izvedla dne 18. marca na svoji 8. redni seji. V postopku pregleda prispelih predlogov je ugotovila, da so na javni razpis pravočasno prispeli trije predlogi za podelitev Plakete Občine Renče-Vogrsko posameznikom ali skupinam, in sicer:

1. Krajevna skupnost Renče je podala predlog, da se ga. Ireni Komar podeli Plaketo Občine Renče-Vogrsko za druge posebne primere, ki prispevajo k ugledu, razvoju in prepoznavnosti Občine Renče-Vogrsko,
2. Prostovoljno gasilsko društvo Renče-Vogrsko je podalo predlog, da se mag. Draganu Zornu, MBA, podeli Plaketo Občine Renče-Vogrsko za večletne izjemne uspehe oz. vrhunske dosežke na posameznih področjih družbenih dejavnosti,
3. Krajevna skupnost Bukovica-Volčja Draga je podala predlog, da se g. Draganu Zornu podeli Plaketo Občine Renče-Vogrsko za druge posebne primere, ki prispevajo k ugledu, razvoju in prepoznavnosti Občine Renče-Vogrsko.

Komisija na podlagi obravnave dospelih predlogov in izvedenega postopka ocenjevanja predlogov na podlagi sprejetih kriterijev in meril za ocenjevanje predlaga Občinskemu svetu, da se skupaj podelita dve Plaketi Občine Renče-Vogrsko naslednjima kandidatoma:

1. **Ga. Ireni Komar** se podeli Plaketo Občine Renče-Vogrsko za druge posebne primere, ki prispevajo k ugledu, razvoju in prepoznavnosti Občine Renče-Vogrsko,
2. **G. Draganu Zornu** se podeli Plaketo Občine Renče-Vogrsko za večletne izjemne uspehe oz. vrhunske dosežke na posameznih področjih družbenih dejavnosti.

Predloga sklepov:

SKLEP ŠT. 1

Na podlagi 4. in 10. člena Odloka o priznanjih Občine Renče-Vogrsko (Uradne objave v občinskem glasilu, št 3/08 in 11/17) in predloga Komisije za mandatna vprašanja, volitve in imenovanja je Občinski svet Občine Renče-Vogrsko na \_\_\_ redni seji dne \_\_\_ sprejel naslednji

**SKLEP**

**o podelitvi občinskega priznanja v letu 2024**

1. člen

Občina Renče-Vogrsko podeli Plaketo Občine Renče-Vogrsko za druge posebne primere, ki prispevajo k ugledu, razvoju in prepoznavnosti Občine Renče-Vogrsko **Ireni Komar.**

1. člen

Priznanje Občine Renče-Vogrsko se podeli na slavnostni seji Občinskega sveta Občine Renče-Vogrsko v letu 2024.

1. člen

Ta sklep velja takoj.

Datum:

Številka:

Župan

 Tarik Žigon, l. r.

SKLEP ŠT. 2

Na podlagi 4. in 10. člena Odloka o priznanjih Občine Renče-Vogrsko (Uradne objave v občinskem glasilu, št 3/08 in 11/17) in predloga Komisije za mandatna vprašanja, volitve in imenovanja je Občinski svet Občine Renče-Vogrsko na \_\_\_. redni seji dne \_\_\_\_\_\_\_ sprejel naslednji

**SKLEP**

**o podelitvi občinskega priznanja v letu 2024**

1. člen

Občina Renče-Vogrsko podeli Plaketo Občine Renče-Vogrsko za večletne izjemne uspehe oz. vrhunske dosežke na posameznih področjih družbenih dejavnosti **mag. Draganu Zornu.**

1. člen

Priznanje Občine Renče-Vogrsko se podeli na slavnostni seji Občinskega sveta Občine Renče-Vogrsko v letu 2024.

1. člen

Ta sklep velja takoj.

Številka:

Datum:

 Župan

 Tarik Žigon, l. r.